**Acum**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acum

Tu mi-ai fost nesomnul nopților senine

în acei ani de foc ai tinereții mele,

când privind spre cer, te tot strigam pe tine

și nu mă auzea niciuna dintre stele!

Tu mi-ai fost un dor și mi-ai fost o moarte,

că te-am lăsat atunci, așa ușor,

că am plecat pe-un drum, lăsându-te departe

și nu-ți poți închipui cât îmi era de dor!

Eu te strigam tăcut, în fiecare noapte,

îmi luai tot somnul meu, până spre zori,

mi-ai fost un dor și mi-ai fost o moarte,

creșteam un visător, un iubitor de flori,

îmi aminteam de tine, pătruns de calzi fiori,

trăind acest blestem, de-a fi plecat departe!

Acum te văd oricum, în fiecare zi,

de-atunci, din acea vreme, de tine sunt flămând,

acum nu-mi ești nesomn, ci vers în poezii,

acum îmi ești de fapt tot ce-am visat să-mi fii,

acum mă rog la noapte, să treacă mai curând!